*****

ΚΑΝΟΝΙΣΜΟΣ (ΕΟΚ) αριθ. 3439/83 ΤΗΣ ΕΠΙΤΡΟΠΗΣ

της 5ης Δεκεμβρίου 1983

για τη θέσπιση των ειδικών όρων για την εξαγωγή ορισμένων τυριών προς την Αυστραλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 17 παράγραφος 4 πρώτο εδάφιο,

Εκτιμώντας:

ότι η Επιτροπή κατέληξε σε συμφωνία με την κυβέρνηση της Αυστραλίας που προβλέπει, αφενός, τη μη εφαρμογή των εξισωτικών δασμών κατά την εισαγωγή στην Αυστραλία ορισμένων τυριών κοινοτικής καταγωγής και, αφετέρου, τη μείωση των επιστροφών κατά την εξαγωγή των τυριών αυτών προς την Αυστραλία·

ότι πρέπει να προβλεφτεί η θέσπιση καθεστώτος πιστοποιητικών που θα πρέπει να συνοδεύουν τα τυριά αυτά, ώστε να είναι σε θέση οι αρμόδιες υπηρεσίες της χώρας προορισμού να διεξάγουν γρήγορα τον εκτελωνισμό· ότι πρέπει να εξασφαλιστεί ότι δεν θα χορηγηθεί καμία επιστροφή με υψηλότερο συντελεστή από το συντελεστή που προβλέπεται για την εξαγωγή προς την Αυστραλία·

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εξαγωγή, προς την Αυστραλία, τυριών που αναφέρει το παράρτημα Ι θα εκδίδεται, μετά από αίτηση των ενδιαφερομένων, πιστοποιητικό που θα αντιστοιχεί στο υπόδειγμα που περιλαμβάνεται στο παράρτημα ΙΙ.

Άρθρο 2

1. Οι τίτλοι εκδίδονται από την αρμόδια αρχή, η οποία καλείται στο εξής «οργανισμός εκδόσεως», και ορίζεται από κάθε κράτος μέλος. Η αρχή αυτή φυλάσσει ένα αντίγραφο του τίτλου.

2. Ο οργανισμός εκδόσεως αριθμεί κάθε τίτλο. Τα αντίγραφα φέρουν τον ίδιο αριθμό με το πρωτότυπο.

Άρθρο 3

Για τα προϊόντα που υπάγονται στη διάκριση 04.04 Ε Ι β) 2 του Κοινού Δασμολογίου, στο τετράγωνο 7 του τίτλου αναφέρεται η ένδειξη «περιεκτικότης κατά βάρος εις ύδωρ επί της άνευ λίπους ύλης ανωτέρα του 47 % και κατωτέρα ή ίση προς 62 %».

Άρθρο 4

Ο τίτλος ισχύει μόνο για την ποσότητα που αναγράφεται σ' αυτόν. Εντούτοις, ποσότητα που διαφέρει κατά 5 %, κατ' ανώτατο όριο, από εκείνη που αναγράφεται στον τίτλο θεωρείται ότι καλύπτεται από αυτόν.

Άρθρο 5

1. Το πρωτότυπο και ένα αντίγραφο του τίτλου πρέπει να κατατίθενται για θεώρηση στο τελωνείο, όπου υποβλήθηκε η δήλωση εξαγωγής που αφορά τα τυριά τα οποία αποτελούν το αντικείμενο του τίτλου, εντός 60 ημερών από την επομένη της ημερομηνίας εκδόσεως του τίτλου.

2. Το τελωνείο, που αναφέρεται στην παράγραφο 1, θέτει τη θεώρησή του στο πρωτότυπο και στο αντίγραφο του τίτλου, μόνο εφόσον τα έγγραφα αυτά έχουν κατατεθεί εντός της προθεσμίας που αναφέρεται στην παράγραφο 1, υπό την προϋπόθεση ότι η τρίτη χώρα προορισμού που σημειώνεται στη δήλωση εξαγωγής και στο έγγραφο που χρησιμοποιήθηκε για το δικαίωμα επιστροφής, αντιστοιχεί στη χώρα για την οποία έχει εκδοθεί ο τίτλος.

3. Μετά από τη θεώρηση, το πρωτότυπο και το αντίγραφο του τίτλου επιστρέφονται στον ενδιαφερόμενο.

4. Όταν οι αρμόδιες αρχές της χώρας προορισμού ζητούν έλεγχο εκ των υστέρων, ο οργανισμός εκδόσεως τις πληροφορεί, το συντομότερο, για το αποτέλεσμα του πραγματοποιηθέντος ελέγχου.

Άρθρο 6

1. Με την επιφύλαξη των διατάξεων του άρθρου 20 του κανονισμού (ΕΟΚ) αριθ. 2730/79 της Επιτροπής (3), το αντίγραφο του τίτλου, του οποίου υπόδειγμα αναφέρεται στο παράρτημα ΙΙ, δεόντως θεωρημένο από τις τελωνειακές υπηρεσίες της τρίτης χώρας προορισμού, στο τετράγωνο που προβλέπεται για το σκοπό αυτό, θεωρείται σαν απόδειξη, όπως προβλέπεται στο εν λόγω άρθρο παράγραφος 3.

2. Καμία επιστροφή κατά την εξαγωγή ενός φόρου ανώτερου από εκείνον που προβλέπεται για την εξαγωγή τυρών στην Αυστραλία δεν μπορεί να χορηγηθεί εφόσον το έγγραφο, που χρησιμοποιήθηκε κατά την τήρηση των τελωνειακών διατυπώσεων εξαγωγής για το δικαίωμα της επιστροφής, προσδιορίζει την Αυστραλία σαν χώρα προορισμού.

Άρθρο 7

1. Το έντυπο του οποίου υπόδειγμα αναφέρεται στο παράρτημα ΙΙ, αποτελείται από ένα πρωτότυπο και τουλάχιστον δύο αντίγραφα.

2. Η έκδοση των εντύπων που προβλέπονται από τον κανονισμό αυτό εναπόκειται στα κράτη μέλη. Οι διαστάσεις των εντύπων είναι 210 x 297 χιλιοστά.

3. Τα κράτη μέλη εξαγωγής έχουν τη δυνατότητα να απαιτήσουν ο τίτλος που χρησιμοποιείται στην επικράτειά τους να έχει συνταχθεί σε μία από τις επίσημες γλώσσες τους, επιπλέον του αγγλικού κειμένου.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Δεκεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 163 της 22. 6. 1983, σ. 56.

(3) ΕΕ αριθ. L 317 της 12. 12. 1979, σ. 1.

ΠΑΡΑΡΤΗΜΑ Ι

Κατάλογος των τυριών για τα οποία είναι δυνατό να εκδοθεί τίτλος του οποίου το υπόδειγμα υπάρχει στο παράρτημα ΙΙ

1.2 // // // Κλάση

του Κοινού

Δασμολογίου

// Περιγραφή προϊόντων

// // // ex 04.04 Γ // Τυροί φέροντες εν τη μάζη πράσινα στίγματα, με εξαίρεση το ροκφόρ // 04.04 Ε Ι β) 1 // Τύπου cheddar // ex 04.04 Ε Ι β) 2 // Έτεροι τυροί περιεκτικότητος κατά βάρος εις ύδωρ επί της άνευ λίπους ύλης ανωτέρας του 47 % και κατωτέρας ή ίσης προς 62 %, με εξαίρεση: // // - τους τυρούς: κεφαλοτύρι, κεφαλογραβιέρα και κασέρι που παρασκευάζονται αποκλειστικά από γάλα προβατίνας ή αιγός // // - τους τυρούς: asiago, caciocavallo, montasio, provolone, ragusano, butterkaese, esrom, italico, kernhem, saint-nectaire, saint-paulin, taleggio, ricotta, φέτα // // - τους τυρούς περιεκτικότητος εις λιπαράς ουσίας κατά βάρος επί της ξηράς ύλης κατωτέρας του 19 % και περιεκτικότητος εις ξηράν ύλην ίσης ή ανωτέρας του 32 % κατά βάρος // // - τους τυρούς περιεκτικότητος εις λιπαράς ουσίας κατά βάρος επί της ξηράς ύλης ίσης ή ανωτέρας του 19 % και κατωτέρας του 39 %, και περιεκτικότητος κατά βάρος εις ύδωρ επί της άνευ λίπους ύλης κατωτέρας ή ίσης προς 62 % // //